Diari Oficial de la Generalitat Valenciana


Sumari del DOGV 4658, del 26-12-2003 (2003/13549)

Actuacions de juí verbal número 237/2001. Cèdula de notificació.
----------------------------------------------------------------

### Dades del document

Número de DOGV
:   4658

Data del DOGV
:   26-12-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/13197


Organisme emissor
:   Jutjat de Primera Instància Número 22 de València

Tipus de document
:   Anunci

Actuacions de juí verbal número 237/2001. Cèdula de notificació. [2003/Q13270]
  
Part demandant: Aguas de Valencia, SA
  
Part demandada: Carolina Maldonado Relucio
  
Sobre: reclamació de quantitat
  
Al juí a què es fa referència s'ha dictat la sentència una còpia de la qual s'adjunta a este edicte.
  
«Sentència número 255/2001
  
València, 13 de juny de 2001
  
Ricardo Razola García, magistrat jutge d'este Jutjat de Primera Instància número 22 de València, ha vist les presents actuacions de juí verbal número 237/2001 en les quals actua com a part actora les mercantils Aguas de Valencia, SA, i Omniun Ibérico, SA, representada per la procuradora Amparo Barber París i dirigides pel lletrat Javier Valero Llorca; i com a demandada Carolina Maldonado Relucio, que s'ha mantingut en situació processal de rebel·lia; i s'exercita acció sobre la resolució de contracte i reclamació de quantitat; i es dicta la sentència que es fonamenta en els següents:
  
Antecedents de fet
  
1. En data de 12 d'abril de 2001 va entrar en este jutjat, procedent de repartiment, la demanda de juí verbal, interposada per les actores contra la demandada, partint que la demandada es va subrogar al contracte de subministrament d'aigua i instal·lació de comptador subscrit per Vicente Manuel Ortiz de Zarate López, amb les actores, i com a conseqüència del subministrament d'aigua ha deixat impagades 11 factures, l'import total de les quals fan la suma de 40.308 pessetes i no poden interceptar el pagament de l'aigua perquè el comptador es troba a l'interior del domicili. Invoca els fonaments de dret que estima pertinents, i acaba demanant que es dicte sentència mitjançant la qual es condemne la demandada a pagar la xifra de 40.308 pessetes, declara resolt el contracte de subministrament d'aigua i d'instal·lació i reparació de comptador i ordena les mesures que calguen per a tallar el subministrament, interessos legals i costes. Hi adjunta documents en suport de la seua pretensió.
  
2. Mitjançant la interlocutòria de data 3 de maig de 2001 es va admetre a tràmit la demanda, i es van convocar les parts a juí, en este acte, que es va fer el dia 12 de juny de 2001, la part demandada no va comparéixer, i va ser declarada en rebel·lia, i l'actora es va ratificar en el seu escrit de demanda, i va proposar la prova documental aportada i va sol·licitar que es dicte sentència d'acord amb el que s'ha sol·licitat.
  
3. Mitjançant la prova documental aportada ha quedat provat que la demandada es va subrogar en els contractes subscrits per Vicente Manuel Ortiz de Zarate López, pel que fa al subministrament d'aigua i instal·lació, conservació i reparació del comptador pel que fa a l'habitatge situat a València, carrer de Castán Tobeñas, 40, porta 21, amb les entitats actora i ha deixat de pagar 11 factures que s'hi adjunten, i que importen en total la xifra de 40.308 pessetes (documents número 6 a 16), malgrat haver sigut requerida.
  
4. Que en la tramitació d'este procediment s'han complit totes les prescripcions legals.
  
Fonaments jurídics
  
1. Les parts tenen concertats dos contractes, l'un dels anomenats de subministrament d'aigua amb Aguas de Valencia, SA, contracte innominat dels anomenats de tracte successiu, que s'assimila amb certes particularitats a la compravenda (1.445 del Codi Civil i següents), i que el pagament és en una sèrie de terminis periòdics; segons el consum que es faça del fluid que se subministra. Per un altre costat, hi ha un contracte dels anomenats de manteniment amb Omnium Ibérico, SA, que es pot assimilar a un contracte d'arrendament de servicis (1.544 i 1.583 del Codi Civil), ambdós amb certes particularitats, però com a obligació comú de l'abonat cal assenyalar el pagament del preu pel consum d'aigua i per la inspecció i conservació del comptador (articles 1.500 i 1.599 del Codi Civil), obligació fonamental que no ha complit la demandada.
  
2. Segons l'article 1.124 del Codi Civil, la facultat de resoldre les obligacions s'entén implícita en els recíprocs per al cas que un dels contractants no complisca allò que li incumbix, ja que el contracte té força de llei entre les parts (article 1.091 del Codi Civil) i el seu compliment no es pot deixar a l'arbitri d'una part (1.256 del Codi Civil). La demandada ha observat una conducta d'incompliment continuat de la seua obligació fonamental que és el pagament, pel fet de no atendre 11 factures que s'han portat a cobrament, cosa que conduïx a la resolució del contracte que se sol·licita, ja que la demandada a què es fa referència tampoc no ha concorregut al jutjat per a fer alguna explicació per l'impagament.
  
3. D'acord amb l'establit en els articles 1.101 i 1.108 del Codi Civil es procedent el pagament d'interessos legals.
  
4. Cal imposar les costes a la demandada coma resultat de l'aplicació de l'article 394 de la Llei d'Enjudiciament Civil.
  
Vists els articles esmentats i altres d'aplicació.
  
Decisió
  
Que amb l'estimació íntegra de la demanda presentada per la procuradora la senyora Barber París en nom d'Aguas de Valencia, SA, i Omnium Ibérico, SA, contra Carolina Maldonado Relucio, declare resolt el contracte de subministrament d'aigua i d'inspecció i manteniment que lliga a les parts, pel que fa a l'habitatge situat a València, al carrer de Castán Tobeñas número 40, 21a, i s'adopten totes les mesures que calguen per al cessament del subministrament d'aigua, i condemne la demandada al pagament de 40.308 pessetes (quaranta mil tres-centes huit pessetes), més els interessos legals d'esta quantitat des de la presentació de la demanda, i al pagament de les costes.
  
Notifiqueu a les parts, porteu al lligall esta sentència i deixeu un testimoni en actuacions, contra la qual s'hi pot interposar un recurs d'apel·lació en el termini de cinc dies davant l'Audiència Provincial, i preparar-lo davant d'este jutjat.
  
Esta és la meua sentència, que pronuncie, mane i firme.
  
El jutge: Ricardo Razola García».
  
En atenció al desconeixement de l'actual domicili o residència de la part demandada, per la provisió d'esta data el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència a Carolina Maldonado Relucio.